ה' אלהי הצבאות יושב הכרובים
ה' אֱלהֵי הַצְּבָאות יושֵׁב הַכְּרוּבִים.

בָּטִיתָ לְעַמְּךָ שׁוּבוּ בָּנִים שׁובָבִים.

גְּשׁוּ נָא אֵלַי בִּדְבָרִים עֲרֵבִים.

דִּרְשׁוּנִי וִחְיוּ יָמִים רַבִּים.

הֲלא דְבָרֶיךָ לְעולָם נִצָּבִים.

וּבָם אֲנַחְנוּ נִשְׁעָנִים וְנִקְרָבִים.

זָכְרֵנוּ לְחַיִּים טובִים.

חָנֵּנוּ בַּחֲסָדֶיךָ הָרַבִּים.

טוב אַתָּה לָרָעִים וְלַטּובִים.

יְמִינְךָ פְּשׁוּטָה לְקַבֵּל שָׁבִים.

כִּי לא תַחְפּץ בְּמִיתַת חַיָּבִים.

לָכֵן אֲנַחְנוּ מַשְׁכִּימִים וּמַעֲרִיבִים.

מֶלֶךְ מְהֻלָּל בְּמַחֲנות כְּרוּבִים.

נַקֵּנוּ מֵחֵטְא וּמִכָּל חִיּוּבִים.

סְלַח לָנוּ כִּי פְשָׁעֵינוּ מְרֻבִּים.

עֲנֵנוּ לְמַעַן צוּרִים הַחֲצוּבִים.

פִּתְחֵי תְשׁוּבָה בַּל יִהְיוּ מְשֻׁלָּבִים.

צַעֲקותֵינוּ לְפָנֶיךָ יִהְיוּ נִקְרָבִים.

קָרְבֵנוּ אֵלֶיךָ חוצֵב לְהָבִים.

רְצֵנוּ כְּעולות פָּרִים וּכְשָׂבִים.

שַׁבְנוּ אֵלֶיךָ נְעָרִים וְשָׂבִים.

תְּמוּכִים בְּטוּחִים עַל רַחֲמֶיךָ הָרַבִּים.

רַחֵם תְּרַחֵם עָלֵינוּ צוּר שׁוכֵן מְרומִים.

אֵל מֶלֶךְ יושֵׁב עַל כִּסֵּא רַחֲמִים:
שירים מהסליחות
פיוטי סליחות
סידור כללי
אקרוסטיכון אלפביתי